অভিষেকের তোপ, “কুলপিতে ২০০২ সালের ভোটার লিস্টই নেই, মানুষ এদের ১০০ নামিয়ে দেবে”

কলকাতা: তৃণমূলের (Tmc) সর্বভারতীয় সাধারণ সম্পাদক অভিষেক বন্দ্যোপাধ্যায় (Abhishek Banerjee) ফের কেন্দ্র ও নির্বাচন কমিশনের ভূমিকা নিয়ে সরব হলেন। রবিবার এক সভা থেকে তিনি বলেন, “কুলপির ক্ষেত্রে ২০০২ সালের ভোটার লিস্টই নেই, ওখানে ২০০৩ সালের ভোটার লিস্ট। আপনারাই যেখানে প্রস্তুত নন, তার দায় নেবে কে?”

অভিষেকের দাবি, নির্বাচন কমিশনের এই গাফিলতির দায় কেন্দ্রীয় সরকারের নীতিহীন সিদ্ধান্ত গ্রহণের সঙ্গে জড়িত। তিনি বলেন, “হঠাৎ করে ইচ্ছা হল ঘোষণা হয়ে গেল নোট বাতিল। সেটা ছিল ৮ নভেম্বর। এবার হল ৪ নভেম্বর। এরা ভোট বন্দি করতে চাইছে। কিন্তু মানুষই ওদের ১০০ নামিয়ে দেবে।”

আরও পড়ুন: তৃণমূলে প্রত্যাবর্তনের পর শোভন-বৈশাখীকে স্বাগত অভিষেকের

তৃণমূল নেতার কথায়, সাধারণ মানুষ এখন সব বুঝে গিয়েছে— গণতন্ত্রের উপর হস্তক্ষেপ করা হলে তার জবাব ভোটেই দেবে দেশবাসী। অভিষেকের এই বক্তব্যে রাজ্যের রাজনৈতিক মহলে নতুন করে শুরু হয়েছে আলোচনা।